Read in English . Il-Kummissjoni Ewropea insistiet li l-kumpanija tal-farmaċewtika AstraZeneca għandha toffri iktar dożi tat-tilqima tal-Covid-19 lill-Unjoni Ewropea. Hija rrifjutat l-argument li r-Renju Unit kienet l-ewwel li għamlet il-kuntratt magħhom. It-tilqima tal-AstraZeneca ġiet żviluppata flimkien mal-Università ta' Oxford. L-Aġenzija Ewropea tal-Mediċini għadha ma approvatx dan il-vaċċin madankollu mistennija tittieħed deċiżjoni l-ġimgħa li ġejja. Il-kumpanija qalet li se tkun tista' twassal persentaġġ biss mid-dożi mifthema għall-ewwel kwart tal-2021. Huma qalu li dan ġara minħabba kwistjonijiet ta' produzzjoni f'impjanti Ewropej, iżda fl-istess ħin insistiet li se tkun qed tilħaq l-obbligazzzjonijiet tagħha mar-Renju Unit u se tkun qed tagħtihom żewġ miljun doża fil-ġimgħa. Soriot, il-kap eżekuttiv ta' AstraZeneca, qal li l-kuntratt mar-Renju Unit ġie ffirmat tliet xhur qabel minn dak tal-UE u wassal għal iktar ħin biex jiġu solvuti l-problemi li qamu. Il-Kummissarju tas-Saħħa Stella Kyriakides irrifjutat dan l-argument u saħqet li l-kumpanija hija obbligata li twettaq il-ftehim li sar. Żiedet li hija tirrifjuta l-argument li jinqdew l-ewwel li ffirmaw u qalet li f'dawn il-kuntratti ma jsirx hekk. AstraZeneca tgħid li l-UE damet biex tiddeċiedi dwar il-vaċċin tagħha Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6012e98163a5f_rand.td-a-rec-img{text-align:left}.td_uid_3_6012e98163a5f_rand.td-a-rec-img img{margin:0 auto 0 0}